Diari Oficial de la Generalitat Valenciana


Sumari del DOGV 3804, del 31-07-2000 (2000/6216)

RESOLUCIÓ de 20 de juliol de 2000 de la Universitat Jaume I, per la qual es convoca un procés selectiu per a contractar un tècnic superior, mitjançant un contracte laboral temporal per obra o servei, a temps parcial.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6216


Data del document
:   20-07-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 20 de juliol de 2000, de la Universitat Jaume I, per la qual es convoca un procés selectiu per a contractar un tècnic superior, mitjançant un contracte laboral temporal per obra o servei, a temps parcial. [2000/M6216]
  
D'acord amb el que disposa l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e) de la Llei de Reforma Universitària, convoca una oferta pública d'una plaça de tècnic superior de la Societat d'Amics i Antics Alumnes de la UJI, a temps parcial, d'acord amb les bases següents:
  
1) Denominació del lloc de treball: tècnic superior de la Societat d'Amics i Antics Alumnes de l'UJI.
  
2) Retribució íntegra
  
La retribució íntegra mensual, inclosa la part proporcional de les pagues extres, serà de 120.000 pessetes en concepte de sou base.
  
3) Objecte i període
  
Realitzar tasques d'organització i màrqueting de la Societat d'Amics i Antics Alumnes de la UJI.
  
La durada del contracte estarà vinculada a la constitució definitiva d'aquesta societat
  
4) Jornada de treball: a temps parcial, 25 hores setmanals.
  
5) Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats, als que, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea
  
- Tenir complits 18 anys i no haver arribat a l'edat de jubilació.
  
- Estar en possessió del títol de llicenciat en Ciències de la Informació, especialitat Publicitat i Relacions Públiques, o llicenciat en Administració i Direcció d'Empreses i Màrqueting. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
- No patir malaltia ni estar afectat per limitació física ni psíquica que siga incompatible amb l'acompliment de les corresponents funcions.
  
- No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'acompliment de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a cap sanció disciplinària o condemna penal que impedisca, en el seu estat, l'accés a la funció pública.
  
- Aquests requisits hauran de posseir-se en el dia de la finalització del termini de presentació de sol·licituds, i mantindre's fins al moment de la firma del contracte de treball.
  
6) Perfil
  
- Organitzar activitats de la Societat d'Amics i Antics Alumnes de l'UJI, com exposicions, cursos, seminaris, conferències, etc.
  
- Comunicar i fer públiques les activitats de la SAUJI.
  
- Gestionar els serveis que s'ofereixen als membres de la SAUJI (descomptes, carnet biblioteca, etc.).
  
- Gestionar i mantenir la base de dades de socis.
  
- Captar socis.
  
- Comunicar amb els socis de les activitats i serveis que se'ls presten per part de la SAUJI.
  
- Coordinar les activitats a realitzar entre la SAUJI i la Universitat Jaume I.
  
- Coordinar les tasques de treball de les diferents seccions de la SAUJI.
  
- Definir i mantenir la imatge corporativa de la SAUJI.
  
- Gestionar les accions de patrocini de la SAUJI.
  
- Atendre la seu de la SAUJI en els horaris d'obertura al públic.
  
- Coneixements ofimàtics, i especialment dels programes Word, Word Perfect, Power Point, Excel, Lotus, QuarkxPress, Freehand i Photoshop.
  
7) Sistema selectiu de la plaça
  
Realització d'una prova teoricopràctica relacionada amb el lloc de treball. Tindrà caràcter eliminatori. Es puntuarà de 0 a 10 punts, i caldrà obtenir un mínim de 5 punts per a superar-la.
  
Valoració del currículum dels aspirants que hagen superat la prova anterior, d'acord amb el barem indicat en l'annex II.
  
La comissió podrà, si ho considera oportú, realitzar una entrevista relacionada amb el perfil de la plaça als aspirants preseleccionats
  
Amb el resultat final s'elaborarà una llista que funcionarà com a borsa de treball per a contractacions amb el mateix perfil.
  
La comissió avaluadora podrà declarar desert el procediment de selecció en el cas que, superada la prova, valorats els mèrits i, si és procedent, realitzada l'entrevista, el perfil dels candidats no s'ajuste, en la seua totalitat, a l'objecte del contracte.
  
8) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
 Els membres del tribunal han d'abstenir-se d'intervenir quan coincidisca en aquests alguna circumstància de les que disposen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies disposades en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com allò que es puga produir dels casos no previstos.
  
El procediment d'actuació de la comissió s'ajustarà en tot moment al que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9) Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb el currículum, s'han de presentar al Registre General de la Universitat Jaume I, o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra d'aquestes, havent de figurar amb claredat el nom de l'oficina i la data.
  
 És necessari presentar una fotocòpia del document nacional d'identitat
  
 No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
10) Llista d'admesos i data de realització de la prova eliminatòria.
  
Finalitzat el termini per a presentar instàncies, el rector dictarà una resolució mitjançant la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.
  
La data de realització de la prova eliminatòria s'anunciarà, amb una antelació mínima de 48 hores, al tauler d'anuncis de Recursos Humans i en la pàgina web que té assignada el Servei de Recursos Humans en el SIC: http://sic.uji.es/serveis/rec-hum/seleccio/
  
11) Norma final
  
 Aquesta convocatòria, les seues bases, i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 20 de juliol de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir una plaça temporal de ... convocat per la Resolució de data ..., publicat en el Diari Oficial de la Generalitat Valenciana número .
  
DECLARE que són certes les dades consignades en ella i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix em compromet a provar documentalment els mèrits al·legats.
  
La persona interessada,
  
Castelló de la Plana, ... d ... de 2000.
  
RECTORAT DE LA UNIVERSITAT JAUME I
  
ANNEX II
  
Barem
  
- Experiència en agències de publicitat, empreses de comunicació, i treballs de comunicació corporativa en institucions en llocs de treball amb un perfil similar al d'aquest contracte: 0,1 per mes complet fins a 2 punts.
  
- Coneixements de valencià: fins a 2 punts: nivell mitjà 1 punt, nivell superior 2 punts
  
- Entrevista: fins a 1 punt
  
ANNEX III
  
Comissió avaluadora
  
Titular:
  
President: el rector o persona en qui delegue
  
- Tres vocals en representació de la Universitat Jaume I
  
- Un representant del Comité d'Empresa, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.